Гэтая выстава – вынік міжнароднага праекту «Патройны партрэт», які рэалізоўваўся ў ліпені 2015 г. Група мастакоў з Польшчы, Беларусі і Украіны вандравала цягам 10 дзён па Падляшшы, спыняючыся па чарзе ў розных месцах дзеля размоваў і здымкаў. Было створана колькі дзясяткаў унікальных здымкаў, выкананых у мокрай каладыённай тэхніцы, якой больш за 150 гадоў. Пры выкарыстанні такога спосабу створаныя фатаграфіі перастаюць быць тым, чым мы іх сёння прызвычаіліся лічыць: дакладным, амаль ідэальным адбіткам рэчаіснасці. Яны робяцца сродкам мастацкага перамянення, забіраючы «рэальнасць», надаюць сфатаграфаваным аб’ектам магію, не-рэальнасць анірызму.